ÚJRA FÉRFI KÉZILABDA MARTFŰN!
Ahogy arról korábban a martfűi sportbarátok sajnálattal értesültek, 2014-ben megszűnt a férfi kézilabda csapat. 
Néhányan úgy gondoltuk, nem lehet, hogy egy ilyen nagy kézilabda hagyományokkal rendelkező város csapat nélkül maradjon. 
Ezért 2015 júliusában megalakítottuk a Martfűi Férfi Kézilabda Egyesületet, amely a 2015/2016 szezonban a Jász-Nagykun-Szolnok Megyei I. osztályú bajnokságban szerepel. 
Célunk, hogy a martfűi kézilabda legyen méltó régi nagy híréhez, és hogy a sportbarátok és a csapat közösen együtt jól szórakozzanak.

